
הכנסת העשרים
מושב רביעי
<פרוטוקול מס' 901>
מישיבת ועדת הכספים
יום ראשון, י"ג בטבת התשע"ח (31 בדצמבר 2017), שעה 12:00
<סדר היום:>
<הצעת חוק קרן קיימת לישראל (תחולת דיני המס והוראת שעה), התשע"ח-2017>
נכחו:

<חברי הוועדה:> 
משה גפני – היו"ר
יצחק וקנין – מ"מ היו"ר
איתן ברושי

יצחק וקנין

אחמד טיבי

מיקי לוי

רחל עזריה

מיקי רוזנטל

חברי הכנסת:
שולי מועלם רפאלי
<מוזמנים:> 
	שי באב"ד
	–
	מנכ"ל משרד האוצר, משרד האוצר

	אפרת פרוקציה
	–
	סגנית היועץ המשפטי במשרד האוצר, משרד האוצר

	עמית שטאובר
	–
	עו"ד, משרד האוצר

	ראובן שלום
	–
	מזכיר ההנהלה, ההסתדרות הציונית


<ייעוץ משפטי: >
שגית אפיק
אייל לב-ארי
<מנהל/ת הוועדה:>
טמיר כהן
<רישום פרלמנטרי:>
אתי אפלבוים
<הצעת חוק קרן קיימת לישראל (תחולת דיני המס והוראת שעה), התשע"ח-2017>
<היו"ר משה גפני:>
אני פותח את ישיבת ועדת הכספים. על סדר-היום: הצעת חוק קרן קיימת לישראל (תחולת דיני המס הוראת שעה), התשע"ח-2017. 
מי מציג?

<שי באב"ד:>
אדוני היו"ר אנחנו חוזרים לסבב הזה בפעם השלישית. לצערי הרב, ניסינו מספר פעמים לנסות להגיע לסיכום עם קרן קיימת לישראל. היו פה הצהרות בוועדת כספים של יו"ר קק"ל לגבי העברה של מיליארד שבשנים 2018, 2019. אחר-כך היו ישיבות שבהן היו סיכומים מסוימים. אחר-כך זה עלה להצבעה פה בוועדת הכספים, באותו נוסח שאנחנו מבקשים להעביר היום. אנחנו לא מבקשים לשנות שום דבר בנוסח, זה אותו נוסח שהצבעתם עליו פעם שעברה בוועדת הכספים ואנחנו מבקשים להעביר אותו גם היום. 
אחרי ההצבעה בוועדת הכספים, היה סיכום נוסף עם מנכ"ל קק"ל ועם יו"ר הקואליציה דוד ביטן, ראש הסגל יואב הורוביץ ועם עבדך הנאמן. 

מאז עברו סדר גודל של חודש וחצי חודשיים שבהם ניהלנו משא ומתן, שהסתבר בסופו של דבר שהתנהל איתנו בחוסר תום לב מובהק. 

אני יכול לפרט את כל הדברים שנפתחו אבל הגענו למסקנה שלא ניתן בצורה כלשהי להגיע להסכם עם קק"ל. לכן, מן הראוי לחוקק חוק שבמסגרתו קק"ל יכנסו תחת המיסוי כמו כל תאגיד סטטוטורי במדינת ישראל שמשלם מיסים. אין שום סיבה לתת פטור. הרי כל הדיון פה היה: או שנותנים פטור ממיסים ואז הכספים עוברים למדינה בצורה כזאת או אחרת ומחליטים איזה גודל כספים. או, שהם לא מעבירים כספים למדינה אבל המדינה גובה מיסים. 

<היו"ר משה גפני:>
מי מהאורחים מתנגד?

<ראובן שלום:>
אני מזכיר ההסתדרות הציונית העולמית. 

<היו"ר משה גפני:>
אין רוב, נדחה את זה למחר. 

<שי באב"ד:>
אי-אפשר. 

<היו"ר משה גפני:>
אז אי-אפשר. עדיף להצביע מחר. 

<שי באב"ד:>
אני אטפל. 

<מיקי רוזנטל (המחנה הציוני):>
אדוני ישמע את דעתנו ואז אולי כן נוכל להצביע. 
<מיקי לוי (יש עתיד):>
פעם ראשונה שעושים מהוועדה הזאת סמרטוט. אין לי מילה יותר טובה מכך, פעם שלישית. 

<יצחק וקנין (ש"ס):>
סחבה. 

<מיקי לוי (יש עתיד):>
פעם שלישית, לך תבוא, לך תבוא. עושים סיכומים מאחורי גבינו ואחרי שלא מגיעים לידי סיכום, הוא נאלץ למשוך את זה. אם לה היית מושך את זה, מה היה קורה? הכול מהתחלה?

<מיקי רוזנטל (המחנה הציוני):>
אנחנו עשינו טעות. 

<מיקי לוי (יש עתיד):>
יש גבול, יש גבול. 

<ראובן שלום:>
הפטור ממס לה זכאית קק"ל מכוח החוק - - - 

<היו"ר משה גפני:>
אתה מייצג את קק"ל?

<ראובן שלום:>
אני מייצג את ההסתדרות הציונית העולמית. 

<היו"ר משה גפני:>
מי מייצג את קק"ל?

<מיקי רוזנטל (המחנה הציוני):>
קק"ל לא הגיעו לדיון. 

<מיקי לוי (יש עתיד):>
הם לא הגיעו, הם לא רוצים. 

<ראובן שלום:>
הפטור ממיסוי שקיים לקק"ל מכוח חוק מעמדם של ההסתדרות הציונית והסוכנות היהודית, מכוח האמנה שנחקקה מכוח זה. 

אני חושב שנכון יותר, ככל שהממשלה והריבון - - - 

<מיקי רוזנטל (המחנה הציוני):>
תקשיב,  לא כל החכמה אצלך. כבר ראינו שהיא לא כולה אצלך, להיפך כנראה. 

<ראובן שלום:>
ככל שהממשלה והריבון שזה הכנסת חושבים שזה לא נכון שקק"ל תזכה בפטור הזה, אני חושב שיותר קל, יותר נכון, יותר מכבד, שזה ייעשה דרך האמנה. זה לא גוזל זמן, זה יכול לקרות ביום, יומיים, שלושה. לשנות את האמנה, להוריד את הפטור של קק"ל מהאמנה ולא באמצעות חקיקה. אני חושב שזה צעד יותר מעשי. 
<מיקי לוי (יש עתיד):>
למה לא עשיתם את זה עד היום?

<היו"ר משה גפני:>
מיקי לוי ומיקי רוזנטל ביקשתם להתבטא. 

<מיקי רוזנטל (המחנה הציוני):>
מהיום הראשון שהחוק הזה הגיע אנחנו גרסנו וסברנו שצריך להטיל מס על קק"ל כמו על כל תאגיד ציבורי אחר. אני חושב שלא יכול להיות שכל שנה תתנהל חשבונאות ויחסי קח-תן מגעילים ודוחים בין האוצר לקק"ל, כמה זה יעביר וכמה ההוא יעביר. לא מדובר פה בטובה של אף אחד. הדבר הזה היה צריך להיות מזמן תחת מיסוי. 
אנחנו רוצים לתמוך בחוק הזה אבל בשינוי אחד. אנחנו לא רוצים שכל השטויות האלה יישארו פ. אנחנו לא רוצים שייקחו את החובות הללו לשנים הבאות. אנחנו רוצים שהחוק ייכנס לתוקף מ-2018, שתהיה מקדמה רק על שנה אחת של מיליארד שקל ובא לציון גואל. אחר-כך יסתיים העניין. קק"ל תשלם מס על הכנסותיה כמו כל ארגון אחר במדינת ישראל. זאת הדרך הראוי לעשות את זה. לעשות את זה בחקיקה ולהפסיק את הביזיון הזה. 

<מיקי לוי (יש עתיד):>
אדוני, אני מוחל על כבודך או על כבודי, ודורש את כבודך. לא יכול להיות שהוועדה הזאת מתכנסת בפעם השלישית. עושים סדין אדום, מהר מהר. הדיונים הקודמים היו לשעות רבות. כשלא מצליחים להגיע לאיזה הסכם כשכבר היה ברור כשיש הסכם, אז עוד פעם מביאים לפתחנו שאת עוגן ההצלה תוציא ועדת הכספים. 

זה לא יעלה על הדעת. עושים שימוש לא מכובד בוועדה הזאת. 

<היו"ר משה גפני:>
שי, ההצבעה תהיה בבוקר. אני לא יכול להתבזות. מיקי זוהר הוא רכז הקואליציה בוועדת הכספים והוא אומר נגד. 
<שי באב"ד:>
בסדר, אני אחזור לשר האוצר. אין לי כוח יותר. באמת, לא חייבים, אתם מחליטים. אנחנו מביאים הצעות ואתם מחליטים. 
<היו"ר משה גפני:>
זה בסדר שאני אתבזה?

<שי באב"ד:>
אתה לא חייב להתבזות, אפשר להעביר את זה עכשיו. 

<היו"ר משה גפני:>
אי-אפשר. 

<שי באב"ד:>
נסכים לשינוי ונגמר. 

<מיקי לוי (יש עתיד):>
אם זה לוקח יום יומיים שינוי האמנה, למה לא עשיתם את זה עד היום? אני פשוט לא מבין את העניין הזה. 
<היו"ר משה גפני:>
אני רוצה להסביר לך. 

לא מדובר בתקנות שהיו קודם, תקנות אישור של ועדת הכספים ובזה תם העניין.  כאן אין דבר כזה. זה חוק. בכל מקרה, אנחנו צריכים להביא אותו מחר למליאה אם הוא מאושר בוועדה. אם אנחנו מאשרים אותו היום או מחר בבוקר, זה לא רלוונטי. 

<שי באב"ד:>
זה כן רלוונטי ואני אסביר למה. רק להזכיר נשכחות. פעם שעברה זה היה אמור להגיע ביום שני. בגלל שזה התעכב, יו"ר הכנסת לא הסכים שנביא את זה להצבעה ביום שני בערב. זה מה שקרה בפעם שעברה ואנחנו רוצים למנוע את זה. 

<היו"ר משה גפני:>
במליאה זה צריך להגיע ביום שני, זה לא משנה אם אני גומר היום או מחר. 

<היו"ר משה גפני:>
בסדר, מה זה משנה, אני לא עובד אצלכם, מספיק. 
<שי באב"ד:>
אל תעבוד אצלי. 

<מיקי לוי (יש עתיד):>
אין דומה כשזה בא בפעם השלישית לוועדה הזאת. זה לא יכול להתחיל מהנקודה ההיא. 

אני אומר לך אדוני, אנחנו מבקשים לעשות סדר, גם חברי האופוזיציה. אתה יודע את דעתנו.  דעתנו כי יש להשית מיסים על רווחים בקרן הקיימת. אם צריך לשנות את האמנה, אז יתכבדו וישנו את האמנה. 

אבל אנחנו לא נסכים בשום פנים ואופן שהמיסים יתחילו ב-2024. זה אומר שאנחנו משעבדים את שר האוצר הבא – אני מאחל לכחלון להיות שר האוצר הבא. אנחנו משעבדים עד 2024 - - - 

<יצחק וקנין (ש"ס):>
מיקי, אבל לפי הצעת החוק זה 2018.  

<שי באב"ד:>
זאת ההצעה שהצבעת עליה בפעם שעברה, מיקי. 
<מיקי לוי (יש עתיד):>
לא, אני לא רוצה יותר להצביע עליה עכשיו. אני רוצה לשלם מיסים מהיום הראשון. בשנת 2018 כמו כל חברה תיקחו מקדמות - - - 

<שי באב"ד:>
הוא רוצה את המקדמה של המיליארד אז הוא לא רוצה לשלם מיסים. 

<מיקי לוי (יש עתיד):>
הוא היה טוב איתך. אני אומר לך, תיקח מקדמות על 2018 בסוף שנה. כמו כל מסגרת ידווח קרן קיימת על הרווחים שלו ועל זה הוא ישלם מס. 
בפעם הקודמת גם לא הצבעתי בעד, בשביל הפרוטוקול, גברתי. 

<היו"ר משה גפני:>
אי-אפשר לבזות את הוועדה כל-כך הרבה. 

באתי לוועדה, מיקי זוהר אמר שהוא נגד. נצביע מחר בעשר. 
<רחל עזריה (כולנו):>
למה?

<איתן ברושי (המחנה הציוני):>
מעבר לדיון, צריך לומר שהממשלה, ופה יש הסכמה, שומרת על קיומה של הקק"ל. הקרן הקיימת לישראל לא סיימה את תפקידה ולפי דעתי במהדורה של דני עטר היא מתנהלת יותר נכון מאשר בעבר. 

לכן הקק"ל היא לא של מפלגה כזאת או אחרת. הקק"ל היא של מדינת ישראל והיא חלק מהיכולת להגיע להישגים של היום. 

לכן צריך להיזהר שלא ישפכו את המים עם התינוק. אל תהפכו את קק"ל רק לצורך שאתם חושבים שהיא קיימת, עד כדי כך שהממשלה התנגדה להכין את הביקורת על קק"ל. 

נכנס לפה עוזר השר נדב וגם שי באב"ד. 

שי, כרגע דיווחת שמ-400 מיליון - ביום שלישי יש יום הגליל. 400 מיליון הועברו גליל וועדת הארבעה לא מתכנסת. 
הועברו 400 מיליון שקלים מתוכם חלק לא בוצע בגלל שוועדת הארבעה לא מתכנסת, ששי באב"ד הוא חבר מרכזי בה. מתוך זה, יש 30 מיליון שקל של מכינות בצפון שהן מתפרקות כתוצאה מאי עמידה בהתחייבויות. יש משהו מוזר בממשלה. העברנו עכשיו 15 מיליארד לכמה ימים ולא עומדים בהתחייבויות של שקלים בודדים למשימות אמיתיות. 
אני מבקש שנצרף להחלטה היום גם את הדרישה לעמוד בהתחייבויות. זה כספי קק"ל שכבר בוצעה העברה. 
<שולי מועלם-רפאלי (הבית היהודי):>
אדוני היושב ראש. אני נמצאת פה לא באופן קבוע אלא כמחליפה של בצלאל. 
אני מבינה שבצלאל הגיש הרבה מאוד הסתייגויות. 

<היו"ר משה גפני:>
אלף ומשהו. 

<שי באב"ד:>
הבנתי מהשר נפתלי בנט שדיבר הבוקר עם שר האוצר ואמר: זה בסדר, אנחנו איתך, תומכים בחוק. הייתי עד לשיחה. אז יו"ר המפלגה שלך, זה מה שהוא אמר הבוקר. 
<שולי מועלם-רפאלי (הבית היהודי):>
אפשר התייעצות סיעתית של חמש דקות בבקשה. 

<שי באב"ד:>
דברי גם טל גן צבי. 

<היו"ר משה גפני:>
חבר הכנסת וקנין, אתה יכול לנהל את הישיבה? אני חייב ללכת לראש הממשלה. 

<(היו"ר יצחק וקנין, 14:00)>
<מ"מ היו"ר יצחק וקנין:>
מיקי, אתה ברשות דיבור. 

<מיקי לוי (יש עתיד):>
גם בתוך הכסף הזה שהיה אמור לעבור יש בית החולים גליל, בית החולים פורייה. הכסף הזה לא הועבר במסגרת התחייבות הממשלה לכספים לתכנית הגליל.

שניים, אני אומר פעם נוספת. עמדתה של האופוזיציה להצביע בעד ובתנאי – מספיק עם המשחקים האלה של 2 מיליארד שקל מקדמות ואז נועלים את הידיים של שר האוצר הבא עד 2024. זוהי חכמה קטנה מאוד. 

<יצחק וקנין (ש"ס):>
רבותי, אנחנו נקריא את החוק. 

<מיקי לוי (יש עתיד):>
המיליארד הוא יותר מאשר הם צריכים לשלם מיסוי שנתי, הוא בערך פי 3. זאת אומרת 2019, 2020, 2021 אין מיסים מקק"ל. 

<קריאה:>
אבל יש מיליארד שקלים ב-2016. 

<מיקי לוי (יש עתיד):>
מה אתה אומר? את נעליים של מי אתם סוגרים מ-2019? של שר האוצר הבא? זאת חכמה קטנה. אל תבלבלו את המוח. מה זה לא? המקדמות האלה הן הקדמת כסף. זה כמו שאשתי משלמת מקדמות. 
<קריאה:>
מיקי, כרגע אמרת שהשלוש שנות מיסוי יותר יקר ממיליארד שקל בשנה. 

<מיקי לוי (יש עתיד):>
לא, זה בערך 350 מיליון שקלים בשנה פלוס מינוס. בוא, קח 750 מיליון ומ-2019 מיסוי. אני מוכן. 

<מיקי רוזנטל (המחנה הציוני):>
הפשרה שלו מקובלת גם עלינו. 

<מיקי לוי (יש עתיד):>
גם זה אני מוכן לבוא לקראתכם. 700 מיליון מקדמה ומה-2019 מיסוי. אם תהיה השלמת מס, בבקשה. אם יהיה החזר מס, בבקשה. אבל אל תיקחו לי שני מיליארד שקל עד 2024. אנחנו לא ניתן לכם לעשות את זה. 
<היו"ר יצחק וקנין:>
קרן קיימת הפכה להיות כמו איזה בזאר  תורכי. 

<מיקי לוי (יש עתיד):>
זאת פעם שלישית שמביאים את זה לוועדה ועושים מהוועדה הזאת סמרטוט. 

<היו"ר יצחק וקנין:>
לפחות, מיקי לוי ומיקי רוזנטל, אתם עקביים לאורך כל הדרך. 

<מיקי רוזנטל (המחנה הציוני):>
אנחנו מהיום הראשון הצעתם את זה. זה מה שהיה צריך לעשות. 

אדוני היושב ראש, הוא יחליט אם הוא רוצה להביא את זה להצבעה. 

<שי באב"ד:>
על מיליארד אנחנו מסכימים?

<מיקי לוי (יש עתיד):>
לא, אני לא מסכים. מיליארד זה 2020, 2021. 
<שי באב"ד:>
אבל הוא יכול לשלם מיסוי, הוא בוחר. תן לו לבחור, תשאיר את הנוסח. 

אני איתך. אני אזרום עם שני הדברים כי אני רוצה חוק. אני אסביר לך מה קורה. ב-2018 אם אין מיליארד, כל המשרדים חוטפים פלט על מיליארד. מה שיקרה, יעיפו את זה על הוועדה שהצבעתם על זה. 

<מיקי לוי (יש עתיד):>
הנה אני אומר לך שזה לא אכפת לי. לא אכפת לי שכולם חוטפים פלט. 

אני מציע לך 700 מיליון שקלים. 

<שי באב"ד:>
די, נו. הלכתי איתך, זה לא בסדר. 

<רחל עזריה (כולנו):>
למה 700?

<מיקי לוי (יש עתיד):>
אני אגיד לך למה. ב-2020 כחלון יהיה ראש ממשלה - - - 

<היו"ר יצחק וקנין:>
אם אתם חושבים שאני אצביע על הדבר הזה בצורה הזאת אתם טועים. אתה תיתן מיליארד, הוא ייתן 700. 

<שי באב"ד:>
זה נוסח. 

<היו"ר יצחק וקנין:>
אני מוכן להקריא את הנוסח ולא להצביע. זה הכול. 
<מיקי רוזנטל (המחנה הציוני):>
אבל אנחנו רוצים לשנות אותו. 

<אפרת פרוקצ'ה:>
אנחנו רוצים להקריא את הנוסח כפי שהוא. אנחנו חושבים שההצעה היא הצעה נכונה ומאוזנת. אנחנו רוצים להקריא אותה ולהביא אותה כמו שהיא. 

<שגית אפיק:>
אתם לא רוצים לעשות שינויים בנוסח?

<אפרת פרוקצ'ה:>
לא רוצים לעשות שינויים בנוסח ברגע האחרון. 

<שי באב"ד:>
אני מציע את הדבר הבא אם הוא מקובל. תנו לי רגע להציע הצעה אחרת זה ייפול ולא יקרה כלום, אז תנו לי להציע הצעה. 

אני הולך בקו הזה. ההצעה דיברה על זה, שלמרות שמדובר על מיסוי תהיה את היכולת לקחת ב-2018 וב-2019 65%. כתוצאה מזה יתחילו לשלם משנת 2023. 
אני אומר את הדבר הבא: 2019 אני מעיף 65%. מעיף את זה ומשאיר רק ב-2018 65% והמיסוי יתחיל משנת 2020. אני מבקש מכם לסיים את זה כי אחרת אין כלום. 

<היו"ר יצחק וקנין:>
מישהו יכול לפרוט לי מה המשמעות של 65%?
<שי באב"ד:>
מיליארד שקל ב-2018. 
<היו"ר יצחק וקנין:>
כלומר, אתה רוצה לקבל 18 מיליארד שקלים. 

<שי באב"ד:>
זה מה שכתוב בהצעה הנוכחית לבחירת קק"ל. 

אפרת, תסבירי למה התכוונת. 

<היו"ר יצחק וקנין:>
אתם חושבים שאני אקח עלי את קק"ל?

<מיקי רוזנטל (המחנה הציוני):>
בוא נלך הביתה. 

<אפרת פרוקצ'ה:>
אני אסביר ומה השינוי שאנחנו מציעים. 

<היו"ר יצחק וקנין:>
אם אתם חושבים שההתנהלות הזאת היא התנהלות נורמלית וסבירה בממדים שאנחנו מדברים עליהם. הוא יגיד מיליארד, והוא יגיד 700, לא אני אהיה הכתובת להעביר לכם את מה שאתם רוצים. 

<אפרת פרוקצ'ה:>
אני רוצה להסביר מה היה ומה השינוי שמבוקש כי הוא לא דרמטי. 

<היו"ר יצחק וקנין:>
זה לא משנה מה היה, זאת לא צורת דיון. אני מספיק ותיק בבית הזה כדי לא להעביר את החוק הזה בצורה הזאת. משה גפני ברח, אבל אני לא בורח ואני אומר את הדברים במציאות ישר ולעניין בלי לעגל פינות. 

<אפרת פרוקצ'ה:>
אז בואו נסביר את הכול ואחר-כך תחליטו. 

מבחינתנו, החוק המקורי דיבר על זה שהחל משנת 2018 קק"ל משלמת מס כמו כל גוף אחר. ניתנה אופציה לקק"ל – זאת אופציה של קק"ל. לא המדינה לוקחת אלא קק"ל יכולה להחליט שבשנים 2018 ו-2019 היא בעצם מעבירה לידי המדינה 65% מהכנסותיה ואז היא תהיה פטורה ממס עד 2023. 

<מיקי רוזנטל (המחנה הציוני):>
אנחנו לא רוצים את זה. 

<מיקי לוי (יש עתיד):>
אני לא מוכן לזה. זה שלוש שנים לשים לשר האוצר הבא. חוצפנים.  

<אפרת פרוקצ'ה:>
מה שמוצע כרגע, זה לוותר בעצם על האפשרות של קק"ל להשיב סכומים של 65% מהכנסותיה בשנת 2019, כך שאם היא משלמת בשנת 2018 65% מהכנסותיה, היא תהיה פטורה עד 2020. זה השינוי. עיקרון עצמו נשאר אותו עיקרון רק הפחתנו שנה אחת שבה היא זכאית להחזיר והורדנו את התקופה. 

<מיקי לוי (יש עתיד):>
זה נחמד מאוד, רק תסבירי למה לא מהיום הראשון מיסים?

<מיקי רוזנטל (המחנה הציוני):>
ההסבר הוא שיש חור בתקציב, זה ההסבר היחידי, אין הסבר אחר. 

<מיקי לוי (יש עתיד):>
קחו מקדמות בסוף השנה ב-2018 שישלמו מה שמגיע. 

<אפרת פרוקצ'ה:>
אני מסבירה. המיסוי חל החל מ-2018. סעיף 2 מדבר על זה שהחל מ-2018 הם מתחילים לשלם מס. אבל, אם קק"ל מעבירה בשנת 2018 סכום של 65% מהכנסותיה, שזה כנראה מוערך בסכום גבוה יותר משיעור המס, מוארך הפטור של המס עד 2020. זאת ההצעה שכרגע מונחת.  

<מיקי לוי (יש עתיד):>
אני קק"ל. אני רוצה ב-2018 לשלם רק מס ולא רוצה לתת לכם מיליארד שקלים. 
<אפרת פרוקצ'ה:>
אתה יכול. 

<שולי מועלם-רפאלי (הבית היהודי):>
זאת הבחירה. 

<שגית אפיק:>
אבל אז לא יהיה לך פטור עד 2020. 

<מיקי רוזנטל (המחנה הציוני):>
להיפך. הרי מה אנחנו אומרים? לא צריך, שישלמו מס ב-2018. 

<מיקי לוי (יש עתיד):>
שהמדינה לא תעשה טובות לקק"ל כמו כל ארגון, כמו כל גוף, כמו כל מי שהיא עוסקת זעירה. 
<שולי מועלם-רפאלי (הבית היהודי):>
השאלה אם אנחנו לא גורמים יותר נזק לקק"ל. 

<מיקי לוי (יש עתיד):>
התשובה היא לא. חד משמעית לא. 
<אפרת פרוקצ'ה:>
החוק מדבר על ברירת מחדל של 2018. יש רק אפשרות נוספת לקק"ל, במקום חלף במס, לשלם סכום גבוה יותר בשנת 2018 שעומד על 65% מהכנסותיה ואז בעצם הפטור ממס יוארך עד 2020. 

<מיקי לוי (יש עתיד):>
עוד פעם את חוזרת שהיא חייבת לשלם 65%. 

<אפרת פרוקצ'ה:>
לא חייבת – זאת אופציה. 

<שולי מועלם-רפאלי (הבית היהודי):>
יש לקק"ל שתי אופציות. אופציה אחת לשלם מס מ-2018. האופציה השנייה - - - 

<מיקי רוזנטל (המחנה הציוני):>
לשלם ב-2018 וב-2019 65% מההכנסות שלה ואז הם יקבלו פטור. 

<מיקי לוי (יש עתיד):>
אני לא מוכן. אני הבנתי, אני לא רוצה את זה. 

<שי באב"ד:>
מיקי, אתה לא רוצה חוק?

<מיקי לוי (יש עתיד):>
אני רוצה חוק. אנחנו מהיום הראשון רצינו חוק. אני לא מוכן אופציות. 
<שגית אפיק:>
אתה רוצה בעצם להוריד את הוראת השעה. 

<מיקי לוי (יש עתיד):>
נכון. 

<שגית אפיק:>
אתה רוצה לומר שהחל משנת 2018 קק"ל תשלם מס, זה הכול. 

<מיקי לוי (יש עתיד):>
זה מה שאני רוצה.
<שולי מועלם-רפאלי (הבית היהודי):>
השאלה אם זה לטובת קק"ל?

<מיקי לוי (יש עתיד):>
אם קק"ל תבחר את האופציה, היא אולי תחסוך כסף. 

<שולי מועלם-רפאלי (הבית היהודי):>
קק"ל הוא גוף של העולם היהודי. בואו לא נוציא אותו ממשהו. איך מביאים לידי ביטוי בדרך הכי טובה את המטרות של קק"ל. 
<היו"ר יצחק וקנין:>
כל אחד בא עם החבילה שלו וזורק פה סכומים. אנחנו דנים בדיני נפשות. 

אני מציע הצעה: להקריא את החוק ולא מצביעים עליו. 

<שי באב"ד:>
לא, לא, זה לא עוזר. יש לי בעיה עם התקציב. 
<היו"ר יצחק וקנין:>
בכל מקרה אני לא אצביע. 

<שי באב"ד:>
יו"ר ועדת הכספים אמר שהוא מוכן להצביע. 

<היו"ר יצחק וקנין:>
שיבוא גפני לפה ויצביע. 

<מיקי לוי (יש עתיד):>
הוא יוכל לדפוק את שר האוצר הבא. אם לקק"ל תהיה אופציה לבחור, הוא יכול לחסוך כסף, נכון? 

<שי באב"ד:>
אתה מוכן לבוא איתי רגע?

<מיקי לוי (יש עתיד):>
אני מצביע בעד אם הוא משלם מס מהיום הראשון בלי שום אופציות. 

<היו"ר יצחק וקנין:>
בכל מקרה, זאת לא ההצעה. 

<מיקי לוי (יש עתיד):>
זה מה שאני רוצה. 

<אפרת פרוקצ'ה:>
מיקי, הוא כנראה ישלם יותר באופציה השנייה. 

<היו"ר יצחק וקנין:>
שולי, איזו הוראה נתנו לך בסוף? 

<שולי מועלם-רפאלי (הבית היהודי):>
לחכות. 

<היו"ר יצחק וקנין:>
חברים, אני לא מוכן לביזיון הזה יותר. 

אני נועל את הישיבה. 
תודה רבה לכם. הישיבה תתחדש בעוד עשרים דקות. 

<(הישיבה נפסקה בשעה 14:12 ונתחדשה בשעה 14:31.)>
<היו"ר יצחק וקנין:>
אני מחדש את הישיבה. 

מיקי רוזנטל, בבקשה. 

<מיקי רוזנטל (המחנה הציוני):>
ההצעה שלנו היא כדלקמן והיא מקובלת גם על כל חברי האופוזיציה שנמצאים פה. היא אומרת את הדבר הבא: המס יחול על קק"ל משנת 2018 בחוק. 

בשנת 2018 יש אופציה לקק"ל לבחור וזאת אופציה שלה, האם היא נכנסת למסלול הזה מיידית ב020018, או לחילופין תשלום מיסים. סעיף 2 של החוק קובע שקק"ל תשלם מיסים כמו כל גוף אחר במדינת ישראל בשנת 2018.

סעיף 3 אומר שלקק"ל יש אופציה, אם היא בוחרת שלא לשלם מס משנת 2018. בהצעה הנוכחית יש משהו שאנחנו רוצים לתקן אותו ולדעתי הוא מקובל גם על האוצר והוא כדלקמן:

בשנת 2018 תעביר קק"ל מיליארד שקל למדינה. היא יכולה לבחור, או להעביר 65% מהכנסותיה או לשלם מס רגיל. 

אם היא תבחר לשלם מס רגיל שלום על ישראל.

אם היא תבחר לשלם 65% מהכנסותיה בשנת 2018 בלבד, בניגוד למה שכתוב עכשיו בחוק שזה 2018 ו-2019, אלא ב-2018 בלבד, היא תזכה לפטור במס עד שנת 2020. 
זאת הצעת הפשרה שלנו. אנחנו מבקשים להצביע עליה כי היא מקובלת על כל החברים פה. 

בתנאי שינוסח כך שברור שהמקדמה תהיה רק בשנת 2018 ותו לא. 

<איתן ברושי (המחנה הציוני):>
אבל איך יצביעו על חוק אם זה לא מנוסח כחוק? 

<אפרת פרוקצ'ה:>
אנחנו נקריא את הנוסח החדש. 

<מיקי לוי (יש עתיד):>
אני מבקש לשמוע את הניסוח המשפטי. 

<מיקי רוזנטל (המחנה הציוני):>
אנחנו עושים את זה משום שאנחנו אחראים. תקציב המדינה לשנת 2018 כבר סגור. אם לא נקדם את ההצעה הזאת ונחליט עליה – אם היינו אופוזיציה לא אחראית היינו אומרים שישברו את הראש. אבל המשמעות תהיה שיהיה קיצוץ פלט ואנחנו דואגים מהדבר הזה. לפיכך הקואליציה ברחה אבל אנחנו מציעים את ההצעה הזאת כי אנחנו חרדים לגורלה של המדינה ואחראים לתקציב שלה אפילו שאנחנו באופוזיציה. 
<מיקי לוי (יש עתיד):>
אני לא ארחיב. באמת מתוך אחריות, למרות שהקואליציה ברחה, אנחנו חברי האופוזיציה מגלים אחריות. 

<היו"ר יצחק וקנין:>
אני אגיד לך את האמת, אתה מצביע כמו הקואליציה כל הזמן. 

<רחל עזריה (כולנו):>
לא כל הזמן אבל בתחושת אחריות. 

<מיקי לוי (יש עתיד):>
נכון. באמת מתוך אחריות ושליחות ומהדאגה שאם לא נקדם את החוק הזה יבוצע קיצוץ פלט של מיליארד שקלים בתקציב המדינה. כמו שאנחנו מכירים, הוא יחול על המשרדים החלשים החברתיים. לכן, גם כדי להכניס את הסאגה הזאת - - -  

<מיקי רוזנטל (המחנה הציוני):>
לא מעביר לכם יותר שום דבר היום. די, אני לא חבר קואליציה. לא רוצה, אין יותר העברות היום. נגמר העברות, לא מעביר. תשברו את הראש בשבוע הבא. 
<היו"ר יצחק וקנין:>
אתם רוצים שאני אסגור את הישיבה? אז תבלבלו את המוח לחברי הכנסת. אני לא מתכוון להביא שום דבר חוץ מהדבר הזה. 

<מיקי לוי (יש עתיד):>
מתוך אחריות על תקציב המדינה ועל מנת לא לסכן איזה קיצוץ פלט בתקציבים של המשרדים החברתיים ומתוך רצון את הסאגה הזאת של קרן קיימת להכניס לתוך מסגרת נורמלית שכלתנית של תשלום מס, אנחנו מסכימים למקדמה הזאת האחת של 1 מיליארד שקל בלבד ל-2018 ולאחר מכן עד 2020. כמובן שזה נתון לבחירתה של קק"ל. 

<היו"ר יצחק וקנין:>
אם אני מבין נכון , מדובר שב-2018 קק"ל תשלם מיליארד שקל מקדמה. ב-2019, אם תיקח את הנתיב הזה היא לא תשלם כלום. ב-2020 היא תתחיל לשלם מס כמו כל גוף אחר במדינת ישראל. זאת אופציה אחת. 

ישנה אופציה שנייה שמ-2018 היא תשלם מס. 

<מיקי רוזנטל (המחנה הציוני):>
זה גם מה שיקרה אדוני, כולנו יודעים.

<שי באב"ד:>
תן לי רגע להציג את זה אחרת. 
בגדול, החוק אומר שמשנת 2018 קק"ל משלמת מס. יש לה אופציה חד פעמית לשנה אחת בלבד להחליט ולהודיע לנו עד ה-10 בינואר – זה עד ה-10 בינואר כי ב-11 כבר יש ממשלה. להודיע עד 10 בינואר כשזה חתום שהיא מתכוונת להעביר מיליארד שקל למדינה. 
<אפרת פרוקצ'ה:>
65% מהכנסותיה. 

<שי באב"ד:>
65% מהכנסותיה שזה כמיליארד שקלים. 
ככל שהיא תעשה את זה ותעביר 65% מהכנסותיה – דרך אגב, זה משנת 2017 65% מכנסותיה צריך להיות ב-2018. 

<אפרת פרוקצ'ה:>
לא. 

<שי באב"ד:>
לא, לא. 

<מיקי רוזנטל (המחנה הציוני):>
לא, לא. זאת לא שאלה תמימה. 
<שי באב"ד:>
אל תאשים סתם. 
65% מהכנסותיה היא תעביר. ככל שהיא תבחר להעביר 65% מהכנסותיה באופן חד פעמי בשנת 2018, היא תהיה פטורה מהשנים 2018 לשנים 2020 מתשלום מס. מ-2021 חל עליה מס באופן מלא. זאת ההצעה שנמצאת על השולחן לעומת ההצעה הקודמת שדיברה על שתי העברות, דהיינו, גם ב-2018 העברה של 65%, גם ב-2019 העברה של 65% ואז פטור ממס עד שנת 2023 ולשלם מס משנת 2024. 

הורדנו מיליארד אחד. האוצר הסכים להצעה הזאת. אנחנו אומרים שההצעה הזאת מקובלת על כולם, אז בואו נתקדם. 

<היו"ר יצחק וקנין:>
אחמד טיבי ואחריו אם מישהו ירצה לדבר ואז נקריא את החוק. 

<אחמד טיבי (הרשימה המשותפת):>
אין לי את האחריות של מיקי לוי, שהוא רוצה להציל כל גוף שנקרא ממלכתי. מדובר בגוף אנכרוניסטי שהשתלט על קרקע של אזרחים ערביים באופן סיסטמתי כל הזמן. לכן התביעה שלי היתה והיא נשארת לסגור את קק"ל ולא לסייע לקק"ל. 

היות וכאן מכניסים אותו למסלול של מיסוי והוא ישלם מיליארד שקל, אז יעני. אבל נשארה התביעה שלי לסגור את קק"ל ולכן אני אמנע בהצבעה.  

<איתן ברושי (המחנה הציוני):>
אני מבקש להוסיף לפרויקטים הלאומיים חקלאות ומים. תיראו, זה לא הגיוני. אמרתי את זה גם בישיבות הקודמות. תקשיבו, זאת עמדת סיעה. השתמשו בביטוי "משימות קק"ליות" כשלקחו את הכספים הגדולים. אני מבקש להוסיף לפרויקטים הלאומיים. 

אני אז הצעתי שנציג קק"ל יהיה בוועדה שקובעת את הפרויקטים.  האוצר התנגד ולפי דעתי זאת טעות. מה רע שמבין ארבעה או חמישה יהיה אחד מהקק"ל, הרי הכסף בא משם?
אבל אני מבקש להוסיף חקלאות ומים ומבקש להצביע על זה. 

<שי באב"ד:>
ברושי, זה שם. אתה קצת מתבלבל וזה שם ואני אסביר למה. אין יותר ועדת ארבעה, אין יותר כלום. מה שאתה מבקש כבר יש. בהצעה הזאת מדברים על זה שמיליארד שקל יעבור ויתחלק בתקציב המדינה. לא בוועדת הארבעה יותר, לא בשום דבר אחר, לפרויקטים לאומיים שכוללים הכול. כוללים חקלאות - - - 

<איתן ברושי (המחנה הציוני):>
עברית אני יודע, אני לא צריך את העצות שלכם. אם זה היה תלוי בכם הייתם סוגרים את החקלאות. 

"פרויקטים לאומיים לרבות" -  אם הכול כתוב, אז אל תכתוב כלום. או שלא כתוב כלום או שתוסיף חקלאות ומים. מה אכפת לכם? 

<שי באב"ד:>
אין לי בעיה. 

אתה לא מצביע נגד?

<איתן ברושי (המחנה הציוני):>
אני מצביע בעד ותוסיף חקלאות ומים. 

<שי באב"ד:>
בסדר." פיתוח תשתיות הכוללים בין היתר חקלאות ומים". 
<איתן ברושי (המחנה הציוני):>
לרבות חקלאות ומים. 

<שי באב"ד:>
בסדר, קיבלנו.  

<איתן ברושי (המחנה הציוני):>
אני רוצה הסתייגות דיבור. 

<אחמד טיבי (הרשימה המשותפת):>
אני רוצה בשם הרשימה המשותפת. 

<מיקי רוזנטל (המחנה הציוני):>
גם אני. 

<היו"ר יצחק וקנין:>
אפרת תקריאי את הנוסח. 

להקריא את החוק מההתחלה. 

חברים, אני סוגר את הישיבה, אני אומר לכם. 

<מיקי לוי (יש עתיד):>
אנחנו רוצים לגמור, רק אני מעיר ואני לא יודע איך לעשות את זה משפטית. אם 65% זה 1.5 מיליארד, אז אני רוצה להכניס או מיליארד או 65%. 

<קריאה:>
ואם זה פחות ממיליארד שקלים?

<מיקי לוי (יש עתיד):>
אז 65%. אתה מבין שאם זה מיליארד וחצי אני הולך עד 2023. 

<אפרת פרוקצ'ה:>
לא, אתה לא. בכל מקרה זה עד 2020. זה כתוב בחוק. 
אני מציעה שנקרא את נוסח. 

<היו"ר יצחק וקנין:>
רבותי, אני אומר לכם, אני סוגר את הישיבה. אני לא מוכן יותר לדבר הזה יותר. אתם מגיעים לסיכום? לא מגיעים לסיכום. אני נועל את הישיבה. 

<מיקי לוי (יש עתיד):>
אנחנו רוצים לגמור את זה.  אי-אפשר ככה. כל רגע אתם משנים את הדעות. 

<(הישיבה נפסקה בשעה 14:43 ונתחדשה בשעה 14:44.)>
<היו"ר יצחק וקנין:>
אני פותח את הישיבה. 

אני אומר לכם, זאת פעם אחרונה. פעם הבאה אני סוגר והולך. 

<עמית שטאובר:>
חוק קרן קיימת לישראל )תחולת דיני המס והוראת שעה(, התשע"ח–2018

הגדרות 
1 .
בחוק זה –

"דיני המס" – פקודת מס הכנסה, חוק מיסוי מקרקעין וכל דין מס אחר המטיל מס על הכנסה;
" חוק מיסוי מקרקעין" – חוק מיסוי מקרקעין (שבח ורכישה), התשכ"ג–1963;
"האמנה" – האמנה בין ממשלת ישראל לבין ההסתדרות הציונית העולמית;
"חוק תקציב שנתי" – כהגדרתו בחוק יסודות התקציב, התשמ"ה–1985;
"מוסדות הקרן" – תאגידים בבעלותה ובשליטתה הבלעדית של קרן קיימת לישראל, כמשמעותם בפסקה (ד) להגדרה "קרנותיה ושאר מוסדותיה של ההסתדרות הציונית" שבסעיף 1 לנספח לאמנה, ולרבות הימנותא בע"מ;
"פרויקטים לאומיים" – לרבות פיתוח תשתיות, כבישים, מנהרות, גשרים, מסילות רכבת, מתקני תשתית ומתקנים לפיתוח חקלאות ומים;
"רשות מקרקעי ישראל" – כמשמעותה בחוק רשות מקרקעי ישראל, התש"ך– 1960;"
.
<שגית אפיק:>
מתקנים חקלאות ומים אתה מוסיף. 

<עמית שטאובר:>
זאת תוספת לבקשת חבר הכנסת ברושי ובהסכמת הממשלה. 

<היו"ר יצחק וקנין:>
יש הערות על הסעיף כולל התוספת שהוא הוסיף? אין הערות. 
אני מצביע על סעיף 1 כולל התוספת. מי בעד? מי נגד?
הצבעה

בעד – 4

נגד – אין

נמנע – 1

סעיף 1 אושר. 

<היו"ר יצחק וקנין:>
הסעיף אושר כולל התוספת. 

<שולי מועלם-רפאלי (הבית היהודי):>
רביזיה. 
<היו"ר יצחק וקנין:>
בואו נעביר את הכול ואחר-כך נדבר על הרביזיה. 

<עמית שטאובר:>
מקריא את הסעיף:

"תחולת דיני המס על קרן הקיימת לישראל

2.
על אף האמור בסעיף 12 לחוק מעמדן של ההסתדרות הציונית העולמית ושל הסוכנות היהודית לארץ-ישראל, התשי"ג–1952, דיני המס יחולו על קרן קיימת לישראל ועל מוסדות הקרן, ולא יחולו הפטורים הקבועים בסעיף 72 לחוק מיסוי מקרקעין ובתקנה 4 לתקנות מיסוי מקרקעין (שבח ורכישה) (מס רכישה), התשל"ה–1974"
<היו"ר יצחק וקנין:>
יש הערות לסעיף 2? אין הערות. 
מי בעד הסעיף? מי נגד?

הצבעה

בעד – 4

נגד – אין

נמנע – 1

סעיף 2 אושר. 

<היו"ר יצחק וקנין:>
הסעיף אושר. 

<שולי מועלם-רפאלי (הבית היהודי):>
רביזיה. 
<עמית שטאובר:>
ממשיך להקריא. 
"הוראת שעה לעניין השנים 2018 עד 2020
א.
על אף האמור בסעיף 2, בשנות המס 2018 עד 2020 תהיה קרן קיימת לישראל פטורה מהמסים הקבועים בדיני המס בהתאם לאמנה, ובלבד שהודיעה למנהל רשות המסים ולמנהל רשות מקרקעי ישראל, לא יאוחר מיום כ"ג בטבת התשע"ח (10 בינואר 2018), כי החליטה ש-65% מהתשלומים שעל רשות מקרקעי ישראל לשלם לקרן קיימת לישראל או למי מטעמה בשנת 2018 יועברו לתקציב המדינה."
זאת התוספת לשנת 2018. מחקנו את 2019. ברישא מחקנו את 2023 וקבענו 2020. 

<מיקי לוי (יש עתיד):>
ההסתייגויות לסעיף 3 עכשיו או אחר-כך?
<היו"ר יצחק וקנין:>
נסיים להקריא קודם. 

<עמית שטאובר:>
"ב.
הודיעה קרן קיימת לישראל כאמור בסעיף קטן (א), תעביר רשות מקרקעי ישראל למדינה, בתום כל רבעון של שנת 2018, (מחקנו את שנת 2019 כי זה לא רלוונטי – ע.ש) 65% מהתשלומים שעל רשות מקרקעי ישראל לשלם באותו רבעון לקרן קיימת לישראל או למי מטעמה, ואת יתרת התשלומים שהיה על רשות מקרקעי ישראל לשלם לקרן קיימת לישראל או למי מטעמה – תעביר לקרן קיימת לישראל או למי מטעמה.
ג.
הסכום שתעביר רשות מקרקעי ישראל למדינה כאמור בסעיף קטן (ב) יהיה הוצאה מותנית בהכנסה כמשמעותה בחוק תקציב שנתי, והוא ישמש לפרויקטים לאומיים שנקבעו בחוק תקציב שנתי."
<היו"ר יצחק וקנין:>
יש הערות? אין. 

רצית הסתייגויות?

<מיקי לוי (יש עתיד):>
יש לי הסתייגויות. 

לאחר סעיף 3 יבוא סעיף 4: תיקון סעיף 2 לחוק חופש המידע. בחוק חופש המידע התשנ"ח-1998, בסעיף 2 בהגדרה רשות ציבורית, אחרי פסקה 9ג תבוא פסקה 9ד: "קרן קיימת לישראל כהגדרתה בחוק קרן קיימת לישראל, התשי"ד-1953. 

<אחמד טיבי (הרשימה המשותפת):>
יש לי גם הסתייגות. 
<שולי מועלם-רפאלי (הבית היהודי):>
אם יהיה מבקר המדינה אז לא יהיה חוק. 

<שי באב"ד:>
מיקי, עשינו סיכום. 

<איתן ברושי (המחנה הציוני):>
מיקי, למה אתה צריך אותה עכשיו? 

<שי באב"ד:>
אתה חוזר בך?

<מיקי לוי (יש עתיד):>
אני לא חוזר בה. תפיל לי אותה במליאה. 

<שי באב"ד:>
אני לא מפיל, אני מושך. 

<מיקי לוי (יש עתיד):>
תמשוך. אני לא עובד אצלכם. 

<שי באב"ד:>
סיכמנו כבר. 

<מיקי לוי (יש עתיד):>
אני מכבד את הסיכום שלי אבל יש לי שתי הסתייגויות, אני לא עובד אצלכם. תפילו את ההסתייגות. 

<איתן ברושי (המחנה הציוני):>
תפילו את זה פה וגמרנו. 

<היו"ר יצחק וקנין:>
מי בעד ההסתייגות של מיקי לוי? מי נגד?
הצבעה

בעד – 1

נגד – 2

נמנעים – אין

ההסתייגות של חבר הכנסת מיקי לוי לא נתקבלה.

<היו"ר יצחק וקנין:>
ההסתייגות נפלה. 

<היו"ר יצחק וקנין:>
עוד לא הצבענו על סעיף כנוסח הוועדה. יש תיקונים. מחקנו את שנת 2019 בסעיף קטן ב' - - 

רבותי, אני אוציא את כולכם. 

אתם חושבים לנהל ככה דיון? אף אחד לא מדבר, זה ברור?

<אחמד טיבי (הרשימה המשותפת):>
הסתייגות בסעיף 3. "קק"ל כהגדרתה בחוק: מבוטלת". 

3ג: "קק"ל לפני סגירתה תחזיר לציבור הערבי מקדמה על סך 20 מיליארד שקלים". 
<היו"ר יצחק וקנין:>
מי בעד ההסתייגות הראשונה של אחמד טיבי?
הצבעה

בעד – 1

נגד – 4

נמנעים – אין

ההסתייגות הראשונה של חבר הכנסת אחמד טיבי לא נתקבלה.

<היו"ר יצחק וקנין:>
ההסתייגות לא התקבלה. 

מי בעד ההסתייגות השנייה? מי נגד?

הצבעה

בעד – 1

נגד – 4

נמנעים – אין

ההסתייגות השנייה של חבר הכנסת אחמד טיבי לא נתקבלה.

<היו"ר יצחק וקנין:>
הסתייגות לא התקבלה. 

עכשיו נצביע על סעיף 3 כולל התיקונים. 

בסעיף 3 היה תיקון בסעיף לגבי סעיף קטן ב' וגם ד'. 
<שגית אפיק:>
במקום 2023 יהיה 2020. ב-2019 נמחק. בסעיף קטן ב' גם כן 2019 נמחק. סעיף קטן ג' נשאר. 

<היו"ר יצחק וקנין:>
מי בעד סעיף 3 כולל התיקונים שהוצעו?
הצבעה

בעד – 1

נגד – 4

נמנעים – אין

סעיף 3 אושר. 

<היו"ר יצחק וקנין:>
סעיף 3 אושר. 

<שולי מועלם-רפאלי (הבית היהודי):>
רביזיה. 

<היו"ר יצחק וקנין:>
רביזיה גם על סעיף 3. 

להקריא את סעיף 4. 

<עמית שטאובר:>
מקריא את סעיף 4. 

"תחילה ותחולה

4.
תחילתו של חוק זה ביום י"ד בטבת התשע"ח (1 בינואר 2018), והוא יחול על הכנסה שהופקה מיום זה ואילך."

<היו"ר יצחק וקנין:>
יש הערות או הסתייגות?

<מיקי לוי (יש עתיד):>
הוספת סעיף 4א לחוק קרן קיימת לישראל. "בחוק קרן קיימת לישראל התשי"ד-1953". 
<שגית אפיק:>
אי-אפשר. 

<מיקי לוי (יש עתיד):>
אחרי סעיף 4 יבוא סעיף 4א. "על אף האמור בכל דין החברה החדשה תהיה גוף מבוקר כמשמעותו בחוק מבקר המדינה התשי"ח-1958, נוסח משולב". 
<היו"ר יצחק וקנין:>
רשמנו את ההסתייגות. מי בעד ההסתייגות של מיקי לוי? מי נגד?
הצבעה

בעד – 2

נגד – 4

נמנעים – אין

הסתייגות של חבר הכנסת מיקי לוי לא התקבלה. 

<היו"ר יצחק וקנין:>
ההסתייגות לא התקבלה. 

אני מצביע על סעיף 4 כהצעת הוועדה. 

מי בעד הנוסח שהוקרא? מי נגד?

הצבעה

בעד – 5

נגד – אין

נמנעים – אין

סעיף 4 אושר. 

<היו"ר יצחק וקנין:>
סעיף 4 אושר. 

<מיקי רוזנטל (המחנה הציוני):>
אני מבקש רביזיה על כל החוק. 

<היו"ר יצחק וקנין:>
רביזיה בשעה 15:23. 

<(הישיבה נפסקה בשעה 14:53 ונתחדשה בשעה 15:23.)>
<היו"ר יצחק וקנין:>
אני מחדש את הישיבה. 

אני מבין ששולי הורידה את ההסתייגות, מיקי רוזנטל הוריד. הצבענו על ההסתייגות של מיקי לוי וטיבי לא פה. 

אני מצביע על הרביזיה של טיבי. מי בעד? מי נגד?
הצבעה

בעד – מיעוט

נגד – רוב

נמנעים – אין

הרביזיה לא התקבלה.

<היו"ר יצחק וקנין:>
הרביזיה לא התקבלה. 

עכשיו אני מצביע על החוק. מי בעד החוק כפי שהוקרא כולל התיקונים? מי נגד?

הצבעה

בעד – מיעוט

נגד – רוב

נמנעים – אין

<הצעת חוק קרן קיימת לישראל (תחולת דיני המס והוראת שעה), התשע"ח-2017, אושרה.>
<היו"ר יצחק וקנין:>
החוק אושר. 

רביזיה על כל החוק ב-15:53. 

<(הישיבה נפסקה בשעה 15:25 ונתחדשה בשעה 15:53.)>
<היו"ר יצחק וקנין:>
אני מחדש את הישיבה. 

רביזיה של עבדכם הנאמן. 

מי בעד הרביזיה? מי נגד?
הצבעה

בעד – אין

נגד –  2

נמנעים – אין
הרביזיה של חבר הכנסת יצחק וקנין לא התקבלה.

<היו"ר יצחק וקנין:>
הרביזיה לא התקבלה. החוק עבר. 

הישיבה נעולה. 

<הישיבה ננעלה בשעה 15:55.>
[image: image1.png]